ROMÂNIA                                                                                                                                                                                                     JUDEŢUL CĂLĂRAŞI                                                                                                 
CONSILIUL JUDEŢEAN CĂLĂRAŞI

HOTĂRÂRE
          privind reluarea procedurii de selecție și nominalizare 
       a membrilor în Consiliul de Administrație 
       al Societății Administrația Portuară Călărași S.A.

  Consiliul Judeţean Călăraşi, întrunit în şedinţa ordinară din 29.10.2026,
  Având în vedere:
     - raportul Compartimentului Guvernanță Corporativă și Instituții Publice Subordonate, înregistrat sub nr. 17061 din 13.10.2026;
     - avizul Comisiei pentru Activități Științifice, Învățământ, Sănătate, Cultură, Culte, Protecție Socială, Sportive și de Agrement;
     - avizul Comisiei pentru Administrație Publică Locală, Juridică și de Disciplină, Apărarea Ordinii Publice, Respectarea Drepturilor și a Libertăților Cetățenilor și ale Minorităților Naționale;
           - prevederile Hotărârii Adunării Generale a Acționarilor nr. 9 din 18.06.2026 privind declanșarea procedurii de selecție a membrilor Consiliului de Administrație al societății ADMINISTRAȚIA PORTUARĂ CĂLĂRAȘI S.A.;
           - prevederile Hotărârii Consiliului Județean Călărași nr. 154/30.06.2026 privind declanșarea procedurii de selecție și constituirea Comisiei de selecție și nominalizare;
           - procesul-verbal nr. 12/05.10.2026 și Decizia nr. 5/05.10.2026 ale Comisiei de selecție și nominalizare, prin care s-a constatat existența unui viciu de procedură și s-a dispus reluarea procedurii de selecție;
           - prevederile art. 111 alin. (2) lit. b) și art. 1372 din Legea societăților nr. 31/1990, republicată, cu modificǎrile şi completǎrile  ulterioare; 
           - prevederile art. 13 alin. (4) paragraf 2 şi art. 17 alin. (1) - (8) din Actul Constitutiv al Societății ADMINISTRAȚIA  din PORTUARĂ CĂLĂRAȘI S.A., aprobat prin Hotărârea Consiliului Județean Călărași nr. 67 din 23.03.2026;
    - prevederile art. 2 pct. 27 și pct. 28, art. 4⁹ alin. (3) și alin. (5), art. 28 alin. (1), (3), (4), (5¹), precum și ale art. 29 alin. (1) din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări şi completări prin Legea nr. 111/2016, cu modificările și completările ulterioare;
    - prevederile art. 3 alin. (1) lit. b), (2), (3), art. 4 alin. (2), art. 6 – art. 9, art. 9¹, art. 10 și art. 26 şi art. 27 lit. c) pct. (i) din Anexa nr. 1 la Normele metodologice pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum şi pentru stabilirea altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobate prin  Hotărârea Guvernului nr. 639/2023, cu modificările și completările ulterioare;
    - prevederile art. 4, art. 5 alin. (3) și art. 6 alin. (1) şi art. 23 alin. (16) din Anexa la Ordinul Președintelui Agenţiei pentru Monitorizarea şi Evaluarea Performanţelor Întreprinderilor Publice nr. 126/2024 privind aprobarea Regulamentului-cadru de organizare și funcționare al comisiilor de selecție și nominalizare a candidaților pentru postul de membru în cadrul consiliilor de administrație/supraveghere ale întreprinderilor publice;
    - prevederile art. 173 alin. (1) lit. a) și lit. d), alin. (2) lit. d) şi alin. (5) lit. n) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
.   În temeiul art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

                                                           HOTĂRĂŞTE:

   Art. 1. – Se aprobă reluarea procedurii de selecție și nominalizare a membrilor Consiliului de Administrație al Societății Administrația Portuară Călărași S.A., de la etapa desemnării candidaților de către autoritatea publică tutelară, în condițiile art. 28 alin. (5¹) din Ordonanţa de urgenţă a Guvernului nr. 109/2011 și ale art. 9¹ din Anexa nr. 1 la Hotărârea Guvernului nr. 639/2023, urmând ca, după parcurgerea etapelor aferente desemnării și verificării candidaților de către Comisia de selecție și nominalizare, să fie refăcută Componenta integrală a Planului de selecție și să fie continuată procedura potrivit calendarului aprobat.
   Art. 2. – Comisia de selecție și nominalizare constituită prin Hotărârea Consiliului Județean Călărași nr. 154/30.06.2026 își continuă activitatea în cadrul procedurii de selecție reluate, secretariatul fiind asigurat de Caraion Oana Denisa – consilier, în cadrul Direcției Management și Resurse Umane – Compartimentul Guvernanță Corporativă și Instituții Publice Subordonate.
Umane - Compartimentul Guvernanță Corporativă și Instituții Publice Subordonate.
  Art. 3. – Comisia de selecție și nominalizare continuă derularea procedurii de selecție reluate, verifică dosarele candidaților desemnați de autoritatea publică tutelară, în condițiile art. 9¹ din Anexa nr. 1 la H.G. nr. 639/2023, îndeplinește atribuțiile prevăzute de cadrul legal aplicabil și, după finalizarea acestei etape, reface Planul de selecție – Componenta integrală, continuând ulterior procedura până la finalizarea acesteia.
  Art. 4. – Se aprobă Calendarul actualizat al procedurii de selecție și nominalizare a membrilor Consiliului de Administrație al Societății Administrația Portuară Călărași S.A., corespunzător reluării procedurii de la etapa desemnării candidaților de către autoritatea publică tutelară, conform Anexei care face parte integrantă din prezenta hotărâre.
  Art. 5. – Comisia de selecție și nominalizare va duce la îndeplinire prevederile prezentei hotărâri.
  Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre Prefectului Județului Călărași, Președintelui Consiliului Județean Călărași, Compartimentului Guvernanță Corporativă și Instituții Publice Subordonate și Societății Administrația Portuară Călărași S.A..

        PREŞEDINTE,
     ec. Vasile ILIUȚĂ		                                                        CONTRASEMNEAZĂ,                                                                                                                      
        		                                                             SECRETARUL GENERAL AL JUDEŢULUI,                                                                                                                                               
                                                                                                       Anca - Mirela ȘTEFĂNESCU 

